
Жануарларды азықтандыру үшін пайдаланылатын жекелеген өнімдерге қатысты Еуразиялық экономикалық одақтың Бірыңғай кедендік тарифінің кедендік әкелу бажының ставкасын белгілеу туралы 
Еуразиялық экономикалық одақ туралы 2014 жылғы 29 мамырдағы шарттың 42 және 45-баптарына, Еуразиялық экономикалық комиссия туралы Ереженің 18-тармағына (Еуразиялық экономикалық одақ туралы 2014 жылғы 29 мамырдағы шартқа № 1 қосымша) сәйкес Еуразиялық экономикалық комиссия Алқасы шешті:
1.  ЕАЭО СЭҚ ТН 2309 90 960 9 кодымен сыныпталатын  жануарларды азықтандыру үшін пайдаланылатын жекелеген өнімдерге қатысты Еуразиялық экономикалық комиссия Кеңесінің 2021 жылғы 14 қыркүйектегі № 80 шешімімен бекітілген Еуразиялық  экономикалық одақтың Бірыңғай кедендік тарифінің  кедендік әкелу бажының ставкасы осы Шешім күшіне енген күннен бастап 2023 жылғы 1 қаңтардан бастап 2023 жылғы 31 желтоқсанды қоса алғанда кедендік құннан 3 пайыз мөлшерінде белгіленсін.
2.  Еуразиялық экономикалық комиссия Кеңесінің 2021 жылғы 14 қыркүйектегі № 80 шешімімен бекітілген Еуразиялық экономикалық одақтың Бірыңғай кедендік тарифіне мынадай өзгерістер енгізілсін:
а)  ЕАЭО СЭҚ ТН 2309 90 960 9 коды бар позицияда Еуразиялық экономикалық одақтың бірыңғай кедендік тарифіне ескертуге «45С)» сілтеме «73С)» сілтемесімен ауыстырылсын;
б) : Еуразиялық экономикалық одақтың Бірыңғай кедендік тарифіне ескертпелер мынадай мазмұндағы 73С ескертпесімен толықтырылсын:
«73С)  Кедендік құнның 3% мөлшерінде кедендік әкелу бажының ставкасы 01.01.2023 бастап 31.12.2023 дейін қоса алғанда қолданылады.»;
в)  Еуразиялық экономикалық одақтың Бірыңғай кедендік тарифіне 45С ескертпе күші жойылды деп танылсын.
3.  Осы Шешім ресми жарияланған күнінен бастап күнтізбелік 30 күн өткен соң күшіне енеді және 2023 жылғы 1 қаңтардан бастап туындаған құқықтық қатынастарға қолданылады.
Еуразиялық экономикалық комиссия 

              Алқасының Төрағасы                                                    М. Мясникович

